કોંગ્રેસ પાર્ટીના પ્રવક્તાએ એક નિવેદન જાહેર કર્યું કે બાળકોના ગૂફામાં ફસાવાની ઘટના સૂચવે છે કે છેલ્લા ચાર વર્ષમાં દેશમાં બધું માઠું જ બની રહ્યું છે. આ ગૂફાઓ તો પ્રાચીન છે. છેલ્લા 70 વર્ષમાં દેશમાં કોંગ્રેસનું શાસન રહ્યું છે તે દરમિયાન અનેક લોકોએ આ ગૂફાની મુલાકાત લીધી છે. પરંતુ, ત્યારે તેમાં કોઇ ફસાયું નથી. પરંતુ, છેલ્લાં ચાર જ વર્ષમાં ભાજપનું શાસન આવ્યું કે 12 બાળકો આ ગૂફામાં ફસાઇ ગયાં છે. અમને તો એ હદે શંકા છે કે છેલ્લાં ચાર વર્ષથી સત્તામાં કશું નહીં ઉકાળી શકેલા ભાજપ પક્ષે જ સસ્તી પબ્લિસિટી મેળવવા માટે અને પોતે કોઇ કામ કર્યું હોવાનો દેખાડો કરવા માટે આ બાળકોને જાણી જોઇને ગૂફામાં મોકલ્યાં હતાં અને પછી તેઓ ફસાઇ ગયાનું જાહેર કરી થોડા દિવસો સુધી બાળકોને ગૂફામાં ગોંધી રાખી બાદમાં પોતાનાં મળતિયાં કોર્પોરેટ જૂથોના માણસો અને ટેકનિકની મદદથી બાળકોને બચાવી લેવાયાનું આખું નાટક ઊભું કરવામાં આવ્યું છે. અમે આ બાળકો કઇ રીતે ગૂફામાં પહોંચ્યાં તેના વીડિયો પુરાવા સરકાર જાહેર કરે તેવી માગણી કરીએ છીએ. બાળકો બહાર આવ્યાં તેનો આનંદ કોંગ્રેસ પક્ષને પણ છે પરંતુ સરકાર અને ખાસ તો શાસક પક્ષ શાસકોને મહાન દર્શાવવા માટે આ રીતે બાળકોને ઉપયોગ કરી તેમને ગૂફામાં ગોંધી રાખે તે બહુ દુ:ખદ છે. જનતા હવે ભાજપના આવા તમાશાઓને ઓળખી ગઇ છે. હવે તો આ બાળકો પણ આવા તમાશા જાણી ગયા છે. તેઓ કદાચ મોટા થશે ત્યારે ....હા હવે તો કદાચ ત્યારે જ કોંગ્રેસને મત આપશે.